นายสังศิต พิริยะรังสรรค์ สมาชิกสภานิติบัญญัติแห่งชาติ(สนช.) กล่าวถึงการได้รับแต่งตั้งเป็นคณะกรรมการบริหารกรมสอบสวนคดีพิเศษ(ดีเอสไอ) ว่าดีเอสไอเป็นหน่วยงานที่ทำหน้าที่เหมือนเป็นสำนักงานตำรวจแห่งชาติทำหน้าที่สอบสวนแทนเจ้าหน้าที่ตำรวจในคดีสำคัญรวมถึงคดีที่ตำรวจมีความขัดแย้งกับประชาชน เช่น คดีการหายตัวของนายสมชาย นีละไพจิตรอดีตประธานชมรมนักกฎหมายมุสลิม หากให้ตำรวจทำไม่มีวันสำเร็จเพราะอาจเป็นไปได้ที่ตำรวจเป็นคนอุ้มเอง ถ้าให้ตำรวจดูแลคดีคงไม่มีความเป็นกลางในการจับตัวผู้ต้องหามาดำเนินคดี"ที่ผ่านมาบทบาทของดีเอสไอมีความพยายามเป็นสำนักงานตำรวจแห่งชาติเจ้าหน้าที่ถูกโอนย้ายมาจากสำนักงานตำรวจแห่งชาติคดีไม่เป็นกลาง แต่หลังการเปลี่ยนคณะกรรมการบริหารดีเอสไอและรมว.ยุติธรรมใหม่ ควรปรับโครงสร้างดีเอสไอใหม่ให้ประชาชนเข้ามามีส่วนร่วม ในการให้คำแนะนำคดีที่ดีเอสไอควรเข้าไปสอบสวน อย่างไรก็ตามหากประชาชนต้องการร่วมแสดงความคิดเห็น สามารถแจ้งผ่านตนหรือแจ้งโดยตรงไป ยังเลขานุการของคณะกรรมการบริหารฯได้"นายสังศิต กล่าวนายสังศิต กล่าวด้วยว่า คดีการหายตัวของทนายสมชาย เท่าที่ฟังจากคำ สัมภาษณ์ของพล.อ.สนธิ บุญยรัตกลิน(คมช.) คงทราบตัวผู้แล้ว ข้อมูลที่ประธานคมช.มีน่าจะเป็นหลักฐานสำคัญส่วนหนึ่ง ส่วนการสอบสวนอาจไม่สามารถดำเนินการเหมือนคดีทั่วไปได้ เพราะพยานหลักฐานในคดีนี้ถูกทำลายไปมาก จึงควรนำพยานแวดล้อมมาร่วมพิจารณาประกอบการดำเนินคดี
ใครคือสมาชิกสภานิติบัญญัติแห่งชาติ(สนช.) 
นายสังศิต พิริยะรังสรรค์